CELEX: 32007D0773
Language: lv
Date: 2007-11-26 00:00:00
Title: 2007/773/Euratom: Padomes Lēmums ( 2007. gada 26. novembris ) par viena gada pagarinājumu papildu pētniecības programmai, ko īsteno Eiropas Atomenerģijas kopienas Kopīgais pētniecības centrs

30.11.2007   
            
            
               LV
            
            
               Eiropas Savienības Oficiālais Vēstnesis
            
            
               L 312/29
            
         PADOMES LĒMUMS
   (2007. gada 26. novembris)
   par viena gada pagarinājumu papildu pētniecības programmai, ko īsteno Eiropas Atomenerģijas kopienas Kopīgais pētniecības centrs
   (2007/773/Euratom)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 7. pantu,
   ņemot vērā priekšlikumu, ko Komisija iesniegusi pēc apspriešanās ar Zinātnes un tehnikas komiteju,
   ņemot vērā Kopīgā pētniecības centra (KPC) Valdes atzinumu,
   tā kā:
   
               (1)
            
            
               Kodolmedicīnas attīstība Eiropas Savienībā palīdz sasniegt Eiropas Savienības cilvēku veselības aizsardzības nodrošināšanas mērķi. Tādēļ medicīnas vajadzībām nepieciešams arvien vairāk izmantot testēšanas reaktorus.
            
         
               (2)
            
            
               2004. gada 19. februārī Padome pieņēma Lēmumu par papildu pētniecības programmas pieņemšanu, ko īstenos Eiropas Atomenerģijas kopienas Kopīgais pētniecības centrs (1). Minētā programma tika pieņemta trīs gadiem līdz 2007. gada 1. janvārim.
            
         
               (3)
            
            
               Saskaņā ar Eiropas Pētniecības telpu papildu pētniecības programma, kurā izmanto Petenas augstas plūsmas reaktoru (APR), ir viens no galvenajiem Eiropas Savienībā pieejamiem līdzekļiem, lai veicinātu medicīniskās diagnostikas un terapijas metožu atbalstīšanu un testēšanu, materiālzinātņu attīstību un problēmu risināšanu kodolenerģētikas jomā.
            
         
               (4)
            
            
               APR ir darbībai piemērotā stāvoklī vismaz līdz 2015. gadam, un 2005. gada februārī reaktora operatoram tika piešķirta jauna darbības licence. Tādēļ papildu pētniecības programma būtu jāpagarina uz vēl vienu gadu, lai izmantotu pieejamās tehniskās iekārtas. Pagarinājums būtu jāpiemēro ar atpakaļejošu datumu, lai ietvertu darbības, kas programmā norisinās laikposmā no 2007. gada 1. janvāra.
            
         
               (5)
            
            
               Finanšu iemaksas, kas vajadzīgas šim papildu programmas pagarinājumam, tieši nodrošinās Nīderlande un Francija,
            
         IR PIEŅĒMUSI ŠO LĒMUMU.
   1. pants
   Papildu pētniecības programmu par APR darbību (“Programma”), kuras mērķi ir izklāstīti I pielikumā, pagarina uz vienu gadu, sākot no 2007. gada 1. janvāra.
   2. pants
   Programmas pagarinājuma īstenošanai plānotais finanšu iemaksu apjoms ir EUR 8 500 000. Iemaksu sadalījums norādīts II pielikumā.
   3. pants
   Komisija ir atbildīga par Programmas īstenošanu, un šajā nolūkā tā izmanto KPC pakalpojumus. KPC Valdi pastāvīgi informē par Programmas īstenošanu.
   4. pants
   Līdz 2008. gada 15. jūnijam Komisija iesniedz Eiropas Parlamentam, Padomei un Eiropas Ekonomikas un sociālo lietu komitejai ziņojumu par šā lēmuma īstenošanu.
   5. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2007. gada 1. janvāra.
   6. pants
   Šis lēmums ir adresēts dalībvalstīm.
   
      Briselē, 2007. gada 26. novembrī
      
         
            Padomes vārdā —
         
            priekšsēdētājs
         
         J. SILVA
      
   
   
      (1)  Padomes 2004. gada 19. februāra Lēmums 2004/185/Euratom (OV L 57, 25.2.2004., 25. lpp.).
   
      I PIELIKUMS
      PROGRAMMAS ZINĀTNISKIE UN TEHNISKIE MĒRĶI
      Programmas mērķi galvenokārt ir šādi:
      
                  1.
               
               
                  Petenas augstas plūsmas reaktora (APR) droša un uzticama darbība; tas ietver iekārtas normālu izmantošanu vairāk nekā 250 dienas gadā un degvielas cikla pārvaldību, izmantojot atbilstīgas drošuma un kvalitātes kontroles.
               
            
                  2.
               
               
                  APR racionāla izmantošanas attīstīšana plašā jomu spektrā. Galvenie ar APR izmantošanu saistītie pētniecības un attīstības virzieni ietver: esošo kodolreaktoru drošības uzlabošanu; veselības aizsardzību, tostarp medicīniskajiem pētījumiem vajadzīgo medicīnisko izotopu izstrādi un ārstnieciski terapeitisko metožu testēšanu; kodolsintēzi; pamatpētījumus un pamatapmācību; kā arī atkritumu apsaimniekošanu, tostarp iespēju kodoldegvielu izstrādāt, iznīcinot militāriem mērķiem piemēroto plutoniju.
               
            
   
      II PIELIKUMS
      2. PANTĀ MINĒTAIS IEMAKSU SADALĪJUMS
      Iemaksas Programmai nodrošinās Nīderlande un Francija.
      Šo iemaksu sadalījums ir šāds:
      
                  Nīderlande
               
               
                  :
               
               
                  EUR 8 200 000
               
            
                  Francija
               
               
                  :
               
               
                  EUR 300 000
               
            
                  Kopā
               
               
                  :
               
               
                  EUR 8 500 000.